Ur tugad ara lmut. Teqreb tezga s idis-is meɛna tḥulfa assa ad yemgired. Ar dqal, deg tnezzayt tɛewwel, ad truḥ. Seld mi tsuden Mariya terna tḥemmec-itt-id ɣur-s, tṛeggem-as ad d-tuɣal asmi ara d-awin tilelli d tmunent. Teffeɣ seg uxxam. Aqerru-s iɛennen yeddert, testeɛmel tuɣal s axeddim-is, ur tewhim ara mi tesla aṭaksi ḥebsen-t deg usergel. ƐLI yemmut, seg yifeddixen-is. Saɛid yessaweḍ yerwel, ma d Ɛaziz ur yesɛi ara zher ṭṭfen-t. Yettwaḍger deg lḥebs yettraǧu melmi ara ibedd ɣer ccreɛ.